Diari Oficial de la Generalitat Valenciana


Sumari del DOGV 5264, del 23-05-2006 (2006/5775)

RESOLUCIÓ de 27 d'abril de 2006, del vicepresident del Consell de la Generalitat Valenciana, per la qual es concedix una beca per a la realització de pràctiques professionals en la Direcció General de Relacions amb les Corts i Secretariat del Govern.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5775


Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 d'abril de 2006, del vicepresident del Consell de la Generalitat Valenciana, per la qual es concedix una beca per a la realització de pràctiques professionals en la Direcció General de Relacions amb les Corts i Secretariat del Govern. [2006/F5775]  
Antecedents de fet  
Per la Resolució de 15 de febrer de 2006, del vicepresident del Consell de la Generalitat, van ser aprovades les bases de la convocatòria de concessió d'una beca en matèria de documentació per al desenvolupament de pràctiques professionals en la Direcció General de Relacions amb les Corts i Secretariat del Govern, i es va publicar el preceptiu anunci en el Diari Oficial de la Generalitat Valenciana número 5.202, de 20 de febrer de 2006.  
Hi ha consignació pressupostària suficient a càrrec del programa 112.20, capítol IV, del Pressupost de la Generalitat Valenciana de l'any 2006, i la Intervenció Delegada ha emés un informe favorable.  
La Comissió Avaluadora es va reunir els dies 7 i 12 d'abril de 2006, va estudiar les sol·licituds presentades i la realització de les entrevistes, i a continuació es va efectuar la proposta del president, Rafael Valls Azorín, cap de l'Àrea del Gabinet de Coordinació Interdepartamental.  
Fonaments jurídics  
Per les facultats que em conferix la base octava de la convocatòria, resolc:  
Primer  
Adjudicar la beca convocada en matèria de documentació per al desenvolupament de pràctiques professionals en la Direcció General de Relacions amb les Corts i Secretariat de Govern a la sol·licitant que ha obtingut major puntuació, que és la següent:  
Llúcia Boronat Monfort  
I queda constituïda la borsa de reserva com seguix:  
1) Susana Fernández Roig   
2) Isidro Chozas Torres  
3) Carlos Capellino Carlos  
4) Vanessa Ferreras Feliz  
5) Ana Tárrega Ramón  
S'exclou la sol·licitud de Vicente Benet López, per no ser llicenciat en documentació, la d'Ana Ceballos Martín, pel mateix motiu, la de Sara Henar Castejón, per no tindre acreditat el nivell Elemental de coneixements de valencià i, finalment, la sol·licitud presentada per Lucas Huescas Arcos, per haver-ho efectuat fora de termini.  
Segon  
L'adjudicatària haurà d'acreditar estar al corrent de les seues obligacions tributàries i de la Seguretat Social, de conformitat amb el que disposa l'Orde de 30 de maig de 1996, de la Conselleria d'Economia i Hisenda. Així mateix, haurà d'acreditar per qualsevol dels mitjans establits en l'article 13.7 de la Llei 38/2003, General de Subvencions, no estar sotmesa a cap de les prohibicions arreplegades en l'apartat 2 d'este mateix article per a ser beneficiari d'una subvenció.   
La incorporació es produirà l'1 de juny de 2006.  
Contra esta resolució, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que s'utilitze qualsevol altra via que es considere oportuna.  
València, 27 d'abril de 2006.. El vicepresident del Consell: Víctor Campos Guinot.